Padayon nga iguin papatuman ini nga mga programa an Brgy. Line Enhancement Program (BLEP) ngan Sitio Electrification Project (SEP) nga programa elektripikasyon han National Electrification Administration (NEA) ha mga brgy., sitios ngan island brgys. nga mga benipisyaryo.
Mayda trenta y sais (36) nga mga sitio nga gintagan hin pundo tikang han 2015 Gen. Appropriation Act (GAA) nga nabalor hin Php37,645,895.65 lima nga brgy.
Tikang naman han 2015 subsidy, nabalor hin Php15,446,020.33 ngan dose nga nga mga island brgy. tikang han 2013 subsidy (BLEP) nga nakantidad nama hin Php50,011,145.24. An mga nasabi nga mga sitio in natikang ha mga bungto han San Julian (3), Sulat (1), Taft (2), Dolores (6), San Policarpo (3), Balangkayan (2), Llorente (14), ngan Borongan (4). Samtang an lima nga mga brgy. amo an Brgy. Laurel ha Gen. Mac Arthur ngan brgy. San Miguel, brgy. Taytay, brgy. Carayacay, brgy. San Roque para han bungto han Maslog.
An dose naman nga island brgy. amo an Tikling ngan Hilaba-an ha Dolores, Sta Monica ha Oras, brgy. Sulu-an ha Guiuan, nga Homonhon island amo an walo nga brgy. sugad han Bita-ogan, Habag, Inapulangan, Casuguran, Canawayon, Cagusu-an, Culasi, ngan Pagbabangnan ini nga mga brgy. in tinatawag nga Small Power Utility Group o (SPUG) nga pagdudumaraon han National Power Corporation (NPC).
war_Latn war_Latn war_Latn war_Latn